

GRAD OTOČAC

URED GRADONAČELNIKA

**POZIV ZA DODJELU FINANCIJSKIH POTPORA UDRUGAMA IZ PODRUČJA**

**SOCIJALNO- HUMANITARNE DJELATNOSTI I UDRUGA PROISTEKLIH IZ DOMOVINSKOG RATA**

2018. GODINA

Datum raspisivanja Poziva: 30. siječnja 2018.

Rok za dostavu prijava: 01. ožujka 2018.

1. NAZIV JAVNOG POZIVA:

**POZIV ZA DODJELU FINANCIJSKIH POTPORA UDRUGAMA IZ PODRUČJA SOCIJALNO- HUMANITARNE DJELATNOSTI I UDRUGAMA PROISTEKLIH IZ DOMOVINSKOG RATA u 2018.GODINI**

* 1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM POZIVOM**

Gradsko vijeće Grada Otočca donijelo *je* ***Program javnih potreba u socijalnoj skrbi za 2018.*** *godinu* čiji je cilj poboljšanje kvalitete života određenih ciljnih skupina stanovništva. Korisnici programa su ranjive skupine stanovništva koje iz različitih razloga su nedovoljno socijalno uključene u život zajednice.

Program javnih potreba se temelji na potrebama koje su uočene u lokalnoj zajednici, ali se naslanja i na lokalne i nacionalne javne politike koje definiraju određene mjere i aktivnosti za poboljšanje kvalitete života ranjivih i socijalno isključenih skupina stanovništva u svim područjima djelovanja.

***Strategija borbe protiv siromaštva i socijalne isključenosti u Republici Hrvatskoj*** (2014.-2020.) kao najranjivije skupine stanovništva navodi djecu i mlade, starije osobe i umirovljenike, nezaposlene osobe te osobe s invaliditetom. Što se tiče socijalne isključenosti, najugroženija skupina su djeca s teškoćama u razvoju. Posebna kategorija građana koji su u riziku od socijalne isključenosti su dio hrvatskih branitelja i dio stradalnika ratnih zbivanja i članovi njihovih obitelji koji su suočeni s problemima poput siromaštva, invalidnosti, nezaposlenosti, bolesti, neriješenog stambenog pitanja, otežanih socijalnih kontakta i sl. Socijalnom isključenošću najčešće su pogođene i žrtve nasilja u obitelji kao i neke kategorije ovisnika (ovisnici o alkoholu, drogi). Pripadnici romske nacionalnosti te izbjeglice i povratnici također čine osjetljivu skupinu stanovništva koja je izložena socijalnoj isključenošću.

Udruge, kao najznačajniji dio civilnog društva, prepoznate su kao potencijalni subjekt aktivnog uključivanja osoba s invaliditetom u društveni život te kao partner u planiranju i provedbi strateških aktivnosti.

Skrb o svim navedenim osjetljivim skupinama stanovništva ostvaruje se putem institucijskih i izvaninstitucijskih oblika.U svrhu poboljšanja pristupu socijalnim uslugama potrebno je unaprjeđivati i širiti mrežu socijalnih usluga kako bi se stvorili preduvjeti za provođenje procesa deinstitucionalizacije usluga za sve korisnike socijalnih usluga. Aktivnosti koje udruge provode nude sadržaje u zajednici koje ranjivim skupinama stanovništva poboljšavaju kvalitetu života, smanjuju njihovu socijalnu isključenost te doprinose osvješćivanju javnosti za njihove potrebe i probleme.

1.2. CILJEVI JAVNOG POZIVA I PRIORITETI ZA DODJELU SREDSTAVA

**Opći cilj** ovog Javnog poziva je poboljšanje kvalitete života socijalno isključenih skupina stanovnika Grada Otočca.

**Specifični ciljevi** ovog Javnog poziva su (1) provođenje aktivnosti koje su usmjerene na poboljšanje kvalitete života djece iz socijalno depriviranih sredina, obitelji u socijalno-zaštitnoj potrebi, djece i mladih s teškoćama u razvoju i osoba s invaliditetom; resocijalizaciju osoba s problemom ovisnosti; (2) pomoć stradalnicima Domovinskog rata te promicanje vrijednosti Domovinskog rata; (3) pomoć, podrška i osnaživanje žrtava nasilja; (4) podizanje kvalitete života osobe treće životne dobi, aktivno starenje.

1.3. PLANIRANI IZNOSI I UKUPNA VRIJEDNOST POZIVA

(1) Za financiranje programa u okviru ovog Poziva raspoloživ je iznos od 166.000.00 kuna koje se raspoređuje prema aktivnostima kako slijedi:

1. Za socijalno-humanitarne aktivnosti osiguran je iznos od 108.000,00 kuna
2. Za aktivnosti udruga proisteklih iz Domovinskog rata osiguran je iznos od 58.000,00 kuna

Najmanji iznos financijske potpore koji se može prijaviti i ugovoriti po ovom Pozivu je 1.000,00 kuna, a najveći iznos je 40.000,00 kuna.

(2) U slučaju da se za potrebe provedbe projekta odobri niži iznos sredstava od onog koji je prijavitelj u proračunu zatražio, prijavitelj će u dogovoru s Gradom Otočcem izraditi novu specifikaciju troškova koja će biti usklađena sa odobrenim iznosom te će biti sastavni dio Ugovora.

2. **FORMALNI UVJETI POZIVA**

***2.1. PRIHVATLJIVI PRIJAVITELJI: TKO MOŽE PODNIJETI PRIJAVU?***

**Prijavitelj mora:**

1. biti pravna osoba registrirana kao udruga, sukladno *Zakonu o udrugama* koja u svojem temeljnom aktu ima definirano neprofitno djelovanje, registrirana je kao neprofitna organizacija (Organizacija je upisana u Registar neprofitnih organizacija) i vodi transparentno financijsko poslovanje (transparentnim financijskim poslovanjem, za potrebe ovoga Poziva, smatra se da je udruga dostavila FINA-i za potrebe Ministarstva financija minimalno godišnji račun prihoda i rashoda od 1. siječnja do 31. prosinca za godinu koja prethodi godini raspisivanja natječaja, bilancu i bilješke uz financijske izvještaje, u skladu s propisima o računovodstvu neprofitnih organizacija);
2. se svojim statutom opredjeliti za obavljenje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
3. program/projekt biti ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba u socijalnoj skrbi i zdravstvu Grada Otočca;
4. uredno ispuniti obveze iz svih prethodno sklopljenih ugovora o financiranju iz proračuna Grada i drugih javnih izvora;
5. imati plaćene sve poreze i druga obvezna davanja u skladu s nacionalnim zakonodavstvom dospjele za plaćanje do uključujući zadnjeg dana u mjesecu prije prijave projektnog prijedloga na natječaj;
6. da se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
7. da u tekućoj godini nisu korisnici jednokratne novčane potpore za istu svrhu

**2.2**. **PRIHVATLJIVE AKTIVNOSTI KOJE ĆE SE FINANCIRATI PUTEM POZIVA**

Planirano trajanje programa je do kraja 2018. godine.

Prihvatljivi tipovi aktivnosti su sve dolje navedene aktivnosti, a moguće su i druge aktivnosti koje nisu navedene, a kojima se pridonosi ostvarivanju ciljeva Poziva:

**Prihvatljive aktivnosti su aktivnosti koje doprinose:**

* Socijalnim uslugama i humanitarnoj djelatnosti;
* Integraciji socijalno depriviranih skupina stanovništva;
* Psihosocijalnoj pomoći osobama s problemima ovisnosti;
* Zaštiti i promicanju prava osoba s invaliditetom i djece s teškoćama u razvoju te njihovih obitelji;
* Promicanje vrijednosti Domovinskog rata te poboljšanje kvalitete života stradalnika Domovinskog rata;
* Poboljšanju kvalitete života starijih i nemoćnih osoba;
* Poticanju i razvoju socijalnog poduzetništva;
* Promicanju i razvoju volonterstva;

# 3. KAKO SE PRIJAVITI?

Sve zainteresirane udruge moraju svoje aktivnosti za koje traže novčanu potporu prijaviti na Obrascu za prijavu koji je sastavni dio ovog Poziva.

Uz prijavu mora biti priložena slijedeća dokumentacija:

1. Obrazac izjave o nepostojanju dvostrukog financiranja za istu aktivnost
2. Obrazac izjave o programima ili projektima udruge financiranim iz javnih izvora u 2017. godini
3. Preslika važećeg Statuta udruge
4. Izvadak iz Registra neprofitnih organizacija ne stariji od 6 mjeseci do dana raspisivanja Poziva
5. Potvrda Ministarstva financija/Porezne uprave o stanju javnog duga
6. Uvjerenje nadležnog suda, ne starije od 6 mjeseci, da se protiv osobe ovlaštene za stupanje ne vodi kazneni postupak .

Potvrde pod rednim brojevima 5. i 6. mogu se dostaviti i nakon što zahtjev bude odobren te podnositelj zahtjeva bude obavješten o rezultatima poziva, a obavezno prije potpisivanja ugovora.

## 3.1. ADRESA NA KOJU JE POTREBNO DOSTAVITI/POSLATI PRIJAVU

Prijava i tražena dokumentacija se predaju u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Otočca, obavezno uz naznaku:

**“PRIJAVA ZA FINANCIJSKE POTPORE UDRUGAMA IZ PODRUČJA SOCIJALNO-HUMANITARNE DJELATNOSTI I UDRUGAMA PROISTEKLIH IZ DOMOVINSKOG RATA U 2018.GODINI–NE OTVARATI-**

na adresu:

**GRAD OTOČAC**

**KRALJA ZVONIMIRA 10**

**53220 OTOČAC**

**Obrasci za prijavu mogu se preuzeti na mrežnim stranicama Grada Otočca** [**www.otočac.hr**](http://www.otočac.hr)**.**

## 3.2. KOME SE OBRATITI UKOLIKO IMATE PITANJA

Sva pitanja vezana uz Poziv mogu se postaviti isključivo elektroničkim putem, slanjem upita na sljedeću adresu: [anka.atalic@otočcac.hr](mailto:anka.atalic@otočcac.hr) i [zeljka.vucic@otocac.hr](mailto:zeljka.vucic@otocac.hr)

Rok za slanje upita 15.02.2018.

**(A) PREGLED PRIJAVA U ODNOSU NA PROPISANE UVJETE NATJEČAJA**

Povjerenstvo za otvaranje, provjeru i odabir pristiglih prijava na Javni poziv za financiranje programa i projekata od interesa za opće dobro koje provode udruge na području Grada Otočca u 2018. godini vrši provjeru svih pristiglih i zaprimljenih prijava u odnosu na propisane uvjete Poziva.

Podnositelji prijava koje su nepotpune, ne ispunjavaju uvjete ili nisu podnesene na propisan način biti će pisano obaviješteni o neodobravanju financijske potpore.

Formalni uvjeti su:

1. Korišten je propisan Obrazac za prijavu na Javni poziv
2. Prijava je ispunjena putem računala
3. Prložena je Izjava o nepostojanju dvostrukog financiranja
4. Priložena je Izjava o programima ili projektima udruge financiranim iz javnih izvora u 2017. godini
5. Priložena je preslika važećeg Statuta udruge prijavitelja
6. Priložen je izvadak iz Registra neprofitnih organizacija ne stariji od 6 mjeseci do dana raspisivanja Poziva
7. Priložena je potvrda Ministarstva financija/Porezne uprave o stanju javnog duga za prijavitelja i partnere
8. Priloženo je uvjerenje nadležnog suda, ne starije od 6 mjeseci, da se protiv osobe ovlaštene za stupanje i voditelja programa/projekta ne vodi kazneni postupak
9. Zatraženi iznos bespovratnih sredstva je u okvirima propisnim Pozivom.

Potvrde pod rednim brojevima 7. i 8. mogu se dostaviti i nakon što zahtjev bude odobren te podnositelj zahtjeva bude obavješten o rezultatima poziva, a obavezno prije potpisivanja ugovora.

**(B) PROCJENA PRIJAVA KOJE SU ZADOVOLJILE PROPISANE (formalne) UVJETE NATJEČAJA**

Povjerenstvo za dodjelu jednokratnih financijskih potpora udrugama iz područja socijalno-humanitarne djelatnosti i udrugama proisteklih iz Domovinskog rata uocjenjuje zaprimljene prijave te daje Gradonačelniku prijedlog zaključka o dodjeli jednokrtane novčane potpore za traženu aktivnost.

Zaključak o dodjeli financijskih sredstva mora se donijeti najkasnije u roku 30 dana od odana zaprimanja prijave koja ispunjava uvjete.

**(C) UGOVARANJE**

Sa prijaviteljem kojem je odobrena jednokratna financijska potpora potpisat će se ugovor o financiranju.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procjenjeni troškovi odgovarali realnim troškovima u odnosu na predložene aktivnosti.

# 5. OBAVIJEST REZULTATA JAVNOG POZIVA

Zaključak o dodjeli jednokratne novčane potpore na temelju Javnog poziva objavljuje se na mrežnim stranicama Grada Otočca: [www.otocac.hr](http://www.otocac.hr) .

Podnositelju prijave kojem je odobrena jednokratna financijska potpora biti će dostavljen zaključak Gradonačlnika.

6. **POPIS DOKUMENTACIJE KOJA JE SASTAVNI DIO OVOG POZIVA**

**OBRASCI ZA PRIJAVU PROGRAMA/PROJEKTA**

[1. Obrazac opisa programa ili projekta](file:///C:\images\stories\UPRAVA\PDF\pjp\4.sport\3.obrazac_opisa.doc)  
[2. Obrazac proračuna](file:///C:\images\stories\UPRAVA\PDF\pjp\4.sport\4.obrazac_proracuna.xls)      
[3. Obrazac izjave o ispunjavanju preuzetih obveza](file:///C:\images\stories\UPRAVA\PDF\pjp\4.sport\5.izjava_o_ispunjavanju_preuzetih_obveza.doc)  
[4. Obrazac izjave o nepostojanju dvostrukog financiranja](file:///C:\images\stories\UPRAVA\PDF\pjp\4.sport\6.izjava_o_nepostojanju_dvostrukog_financiranja.doc)  
[5. Obrazac izjave o partnerstvu](file:///C:\images\stories\UPRAVA\PDF\pjp\4.sport\7.izjava_o_partnerstvu.doc)   
[6. Obrazac izjave o financiranim projektima udruge iz javnih izvora](file:///C:\images\stories\UPRAVA\PDF\pjp\4.sport\8.izjava_o_financiranim_projektima.doc)  
[7. Prijedlog Ugovora o sufinanciranju u 2018. godini](file:///C:\images\stories\UPRAVA\PDF\pjp\4.sport\9.ugovor.pdf)     
8. Obrazac za opisni i financijski izvještaj programa